ועדת הכספים, כנסת 16, פרוטוקול מספר 218, 2004-12-08 15:00

אברהם הירשזון: שלום רב, אני מתכבד לפתוח את הישיבה.

רביב סובל: מדובר בפנייה לשינויים בתקציב בתי החולים.

רביב סובל: מדובר במפעלים עסקיים.

רביב סובל: יש כאן מספר התאמות, אחת היא ביד ההכנסות עקב כך שבתי החולים לא הצליחו לעמוד ביעדי ההכנסות שלהם, התאמה שנייה בצד ההכנסות נוגעת להעברת תקורות מתאגידי הבריאות לתקציבי בתי החולים בגין חריגות תקציב שהיו בשנת 2003.

רביב סובל: כמו כן יש כאן טיפול בצד ההוצאות הן בנושא של בית החולים איכילוב בנושא הפנסיה שלו, הן בביצוע העברות מתקציבי השכר של בתי החולים לתקציבי הקניות עקב התייעלות שהתבצעה בסעיפי השכר.

אברהם הירשזון: אני מבקש מחבר הכנסת יצחק כהן שעמד בראש ועדת משנה בנושא הזה, וניהל שיחות רבות עד שהגענו להסכם עם משרד האוצר, שיוסיף מספר מלים בעניין הזה.

אברהם הירשזון: אני מאוד מודה לו על העבודה המאומצת שעשה.

יצחק כהן: היה תקצוב חסר בנושא הגמלאות של בית החולים איכילוב, יש בתי חולים בארץ שמועמס עליהם תשלום הגמלאות שלהם, לדעתי, בהמשך הדיונים צריכים לתקן את העיוות הזה, שגם בית החולים איכילוב וגם בית החולים בן ציון.

יצחק כהן: לפרוטוקול אני אומר שתהיה לנו בעיה ב-2006, אך אני מקווה שבהידברות עם האוצר, משרד הבריאות, נוכל לפתור גם את הבעיות שב-2006.

יצחק כהן: אני רואה פה 15 מיליון.

יצחק כהן: הסיכום הוא 55 מיליון.

רביב סובל: אתה לא רואה פה את 2005.

רביב סובל: אתה רואה פה רק את הטיפול ב-2004.

רביב סובל: הטיפול ב-2003 נמצא בסעיף 24.

יצחק כהן: לפרוטוקול - תיווצר בעיה ב-2006, יש לטפל בה.

אברהם הירשזון: אני מודה לך על העבודה הברוכה.

ניסן סלומינסקי: אני עובר על כל זה, לפחות אותי זה מבלבל.

ניסן סלומינסקי: לוקחים מבית חולים אחד, נותנים לשני, מעבירים לשלישי, לרביעי, הכל בלגאן שלם פה.

ניסן סלומינסקי: אולי יש הסכמים על גבי הסכמים, שקשה לי להאמין שאדם שלא מודע לזה מבין מה הוא עושה בדיוק.

ניסן סלומינסקי: אני מנסה לומר: ניתן לבית חולים, פתאום אני רואה שמעבירים מזה לשני, אחר כך מעבירים לשלישי, לא מצליח להבין.

ניסן סלומינסקי: אני חושב שכדאי להסביר לוועדה יום אחד איך זה שלוקחים מאחד ומעבירים לשני.

ניסן סלומינסקי: אם רוצים לבלבל אותנו, הצליחו.

ניסן סלומינסקי: איך כל העסק מתגלגל כאן?

אברהם הירשזון: יום אחד יסבירו את זה.

אברהם הירשזון: מי בעד?

אברהם הירשזון: מי נגד?

אברהם הירשזון: תודה.

אברהם הירשזון: רשמנו לפנינו את בקשתו של חבר הכנסת סלומינסקי.

יצחק כהן: יש לי שאלה אינפורמטיבית; לאיכילוב- -

רביב סובל: יש פה 17 מיליון ₪ הגדלה של סעיף הפנסיות.

רביב סובל: כאן מדובר בפנייה שהיא בחלקה צד שני של הפנייה שהיתה בבתי החולים.

רביב סובל: יש כאן תקצוב של כספים למימון גירעונות שהיו בבתי החולים בשנת 2003, שכאמור מועברים מתאגידי הבריאות שליד בתי החולים.

רביב סובל: יש בפנייה הזאת שחרור של רזרבות לשכר ופיזור שלהן בתקנות שכר ברחבי הסעיף התקציבי.

רביב סובל: יש כאן ביצוע של התאמה בתקציב סל הבריאות לאור שינויים והתייקרויות שהיו ותקצוב של תמיכה בקופות החולים בגין עמידה ביעדי איזון בהתאם להחלטת ממשלה בשנת 2001.

ניסן סלומינסקי: אני רואה שמדובר כאן גם בתוספת קודים.

רביב סובל: זה לא תוספת קודים, זה תוספת תקציב.

ניסן סלומינסקי: כי שר האוצר אמר לי שאתם השנה מוסיפים 60 מיליון- -

רביב סובל: הוא התכוון ל-2005.

ניסן סלומינסקי: אז מה זה ה-40 מיליון האלה?

רביב סובל: זה תוספת למה שהיה בתקציב על מנת לאפשר את רמת הפעילות שקיימת.

ניסן סלומינסקי: כלומר זה לא מוסיף מיטות.

ניסן סלומינסקי: זאת אומרת שאם בשנה הבאה מוסיפים 60 מיליון, למעשה, זה רק 20 מיליון תוספת למיטות, כי 40 מיליון אתה צריך רק לשמור על הקיים.

ניסן סלומינסקי: קצת עובדים עלינו פה.

רביב סובל: יהיו בשנה הבאה עוד תהליכים כמו הפחתת תעריפים שהמשרד ביצע ודברים נוספים, התקווה היא שהיא תאזן גם את הפער הזה.

בנימין אלון: יש פה סעיף - טיפול רפואי באח"מים.

בנימין אלון: אני מבין שזה אח"מים ישנים, זה לא קיים יותר.

אברהם הירשזון: לא.

בנימין אלון: יש פה עוד שני דברים קטנים: מה זה סעיף שנקרא שיקום שכונות?

רביב סובל: למשרד הבריאות יש כל מיני פעילויות בשכונות שיקום, כל מיני תוכניות לחינוך לבריאות ודברים מהסוג הזה- -

בנימין אלון: שזה לא דרך משרד השיכון?

רביב סובל: לא.

רביב סובל: משרד הבריאות מפעיל אותן.

בנימין אלון: ושאלה אחרונה; מקצועות פארא-רפואיים, מה עם הנושא של טיפולים מיוחדים שאמורים היו לבוא בחקיקה?

בנימין אלון: אתה יודע איפה זה עומד?

בנימין אלון: יש לכם פה תקצוב לפארא-רפואי.

בנימין אלון: מה זה אומר?

רביב סובל: זה תקציבים להעסקה של כוח אדם פארא-רפואי.

רביב סובל: כל מי שהוא רופא או אחות נקרא פארא-רפואי.

אברהם הירשזון: מי בעד?

אברהם הירשזון: מי נגד?

אברהם הירשזון: תודה.

אברהם הירשזון: פנייה 825

מיכל צוק: הפנייה הזאת נועדה לעשות שני דברים – אחד זה שינויים פנימיים בתוך תקציב החינוך במסגרת שינויים פנימיים של משרד החינוך, ודבר שני זה הפשרת רזרבה להתייקרויות לנושאי שכר.

אברהם-בייגה שוחט: איפה מופיע הסעיף שיורד מהסעיף הקודם, שזה עבר לתנועות הנוער?

מיכל צוק: זה שינוי פנימי שנמצא לך בתוכנית 20-24-14, שאתה לא יכול לראות את התקנות, אבל זה נמצא.

אברהם-בייגה שוחט: פה אני רואה 5 מיליון.

מיכל צוק: נכון, כי במסגרת התוכנית היו עוד הרבה תקנות ושינויים.

אברהם הירשזון: מי בעד?

אברהם הירשזון: מי נגד?

אברהם הירשזון: תודה.

ניסן סלומינסקי: כתוב 5 מיליון, אבל זה כתוב 15.

ניסן סלומינסקי: תאמין שזה 15.

סמדר אלחנני: אפשר לבקש את התקנות.

סמדר אלחנני: פנייה 720

יצחק כהן: הצעה לסדר; אני עברתי על כל החוברת, אני חושב שאפשר להצביע על כולה.

ניסן סלומינסקי: לפרוטוקול תציינו שרק אנשי האופוזיציה פה.

רוני בריזון: אני מציע לעשות הפסקה של חמש דקות, שאני אוכל לעבור על כל החוברת.

אברהם הירשזון: אז אני מציע לעשות הפסקה של חמש דקות ולהצביע.

אברהם הירשזון: בינתיים אני מציע שטמיר יקרא את כל הפניות.

טמיר כהן: מדובר בפניות 720, 775-776, 784, 792, 800, 802, 807-809, 811, 812, 818, 819, 821, 824, 823-822, 825, 826, 827-828, 829-830, 831-832, 834, 838, 839.

אברהם הירשזון: חברת הכנסת מלי פולישוק, רצית לשאול משהו?

מל פולישוק-בלוך: קיבלתי את התשובה בינתיים – שהעברתם כסף לתרבות, 41 מיליון.

מל פולישוק-בלוך: ה-41 שהועברו לתרבות - איך הם מחולקים?

מל פולישוק-בלוך: החלטתם, או משרד החינוך מחליט?

רוני בריזון: משרד החינוך מחליט.

אברהם הירשזון: אני עובר להצבעות.

אברהם הירשזון: מי בעד?

אברהם הירשזון: מי נגד?

אברהם הירשזון: עבר.

מיכל צוק: במסגרת הפניות שאישרתם עכשיו אישרתם העברת עודפים מסעיף 22, שזה סעיף משרד הדתות לשעבר, למשרד ראש הממשלה בנושא פיתוח בתי עלמין, לעודפים מחויבים.

מיכל צוק: כדי לעשות את זה רק צריך קודם כל להעביר את העודפים המחויבים בהודעה שכבר נשלחה לוועדה לתוך סעיף 22.

מיכל צוק: בגלל שמשרד הדתות פורק, הפרוצדורה של העברת עודפים מחויבים עוברת מהעודפים המחויבים לתוך סעיף 22, זה אותו דבר.

מיכל צוק: זה בקשה מספר 005-22.

אברהם הירשזון: מי בעד?

אברהם הירשזון: מי נגד?

אברהם הירשזון: עבר.

אברהם הירשזון: טמיר, בבקשה תקרא את מספרי הפניות הבאות.

טמיר כהן: פניות 752, 803, 814-818, 820, 840, 841, 843, 844, 842, 845, 846.

רוני בריזון: יש פה סכומי עתק לרכבת.

רוני בריזון: צריך רגע לראות.

רוני בריזון: זה 413 מיליון.

סמדר אלחנני: אתה אישרת 24 מיליארד, מה מפריע לך 400 מיליון?

רוני בריזון: אבל היה דיון שאישרתי את זה.

רוני בריזון: זה היה 27, אגב, לא 24.

סמדר אלחנני: יש לי הערה; יש פה העברה לחברת דרך ארץ, וכתוב: מצורף בזה פירוט.

סמדר אלחנני: אין פירוט.

עמית לנג: יועבר פירוט בכתב תוך ימים ספורים.

אברהם הירשזון: מי בעד?

אברהם הירשזון: מי נגד?

אברהם הירשזון: אושר.

אברהם הירשזון: רבותיי, מאחר שעל פי הצעתו של חבר הכנסת כהן ובגלל חג החנוכה אנו עובדים בצורה אחרת, אתם רואים שיש פה עוד מספר חוברות.

אברהם הירשזון: בינתיים תתחילו לעבור עליהן, כדי שנחסוך זמן.

סמדר אלחנני: לעניין הרכבת; זה בגלל גודל הסכום.

סמדר אלחנני: הוועדה אישרה בזמנו, לפני שנה בערך, 24 מיליארד הרשאה להתחייב שאמורים להתבצע במשך שש שנים.

סמדר אלחנני: אני כבר לא יכולה לעקוב, כמה הוצא, כמה נשאר, כמה יצא מתוך ההרשאה להתחייב, כמה נשאר מכל היתרה הזאת, כמה מתעדכן.

סמדר אלחנני: מה שאני מבקשת, בגלל שזה תהליך ארוך ובגלל הסכום הגדול, שיצורף לסעיף הרכבת, שיצורף תמיד דף מעקב בפלחים של שנה-שנה, כמה ניתן מזה, כמה נשארה יתרה, כמה כבר הוציאו בשנה השנייה וכמה נותרה יתרה.

סמדר אלחנני: הייתי מבקשת שהוועדה תאמץ את המלצתי.

אברהם הירשזון: אני מבקש שתפעלי בנדון כדי שזה יהיה.

אברהם הירשזון: ללא שום קשר, אני מנסה ליצור בינואר פגישה עם הרכבת כדי שננסה לדון בכל נושא התקציב.

טמיר כהן: מונחות לפניכם פניות 710, 849-854 בנושא הביטוח הלאומי.

רוני בריזון: לפני דקה אישרנו תקציב של משרד החינוך, שבו הורדנו מה-20 38, שזה סעיף העברות למוסדות תורניים, הורדנו 7 מיליון, עכשיו מביאים את העסק הזה, להוסיף.

רוני בריזון: מה, צוחקים עלינו?

רוני בריזון: אני רוצה להבין, מה פתאום?

יצחק כהן: לגבי הביטוח הלאומי - מי יכול להסביר לנו?

אברהם הירשזון: מי יכול להסביר?

יצחק כהן: בסדר, הסבירו לי.

מיכל צוק: יש העברה של 35 מיליון ₪, חלקה הולכת לתקציב של צמיחה בלימודי יהדות וחלקה למוסדות תורניים.

רוני בריזון: על שום מה נבחרה נקודת הזמן הזאת כדי להעביר את הסכום הצנוע של 15 מיליון ₪ למוסדות תורניים?

רוני בריזון: למה 15?

רוני בריזון: למה לא 2?

רוני בריזון: למה עכשיו?

רוני בריזון: למה דקה אחרי שגררנו 7 מיליון?

מיכל צוק: לגבי נקודת הזמן הזאת, אני יכולה לברר.

משה גפני: קריאת ביניים; קודם שאלתי מה זה ההעברות האלה, 125 מיליון ₪ למוסדות להשכלה גבוהה, אמר חבר הכנסת בריזון: מהרזרבה, מעבירים מסעיף לסעיף.

משה גפני: למה עכשיו התעוררה השאלה על 15?

רוני בריזון: -

משה גפני: מאיפה המוסדות להשכלה גבוהה?

רוני בריזון: מהרזרבה הפנימית שלהם.

אברהם הירשזון: זה לא הערת ביניים, זה פרובוקציה, גפני.

רוני בריזון: זה גרוע מפרובוקציה, כי הוא יודע את האמת.

אברהם הירשזון: מי בעד?

אברהם הירשזון: מי נגד?

אברהם הירשזון: אושר.

רוני בריזון: בלי הסברים?

רוני בריזון: אני מזועזע.

משה גפני: אתה לא נראה מזועזע.

אברהם הירשזון: אדוני, ביקשת הסברים, אמרה לך גברת צוק שאין לה הסברים עכשיו, והיא תעביר לך את ההסברים כפי שנהגנו בעבר.

אברהם הירשזון: אני מבקש להעביר את ההסברים לשאלות.

אברהם הירשזון: פניות 855-857

משה ברסימנטוב: השלמת תקצוב ממשרד הרווחה למכסות למעונות לטיפול באדם המפגר, טיפול בנכים, למשרד התמ"ת, יש השלמת תקצוב למעונות יום לילדי נשים עובדות, מכללת הנדסאים וטכנאים, הכשרת נוער.

ניסן סלומינסקי: שירותים אישיים וחברתיים - 71 מיליון, והפירוט למטה, נכון?

משה ברסימנטוב: כן.

משה ברסימנטוב: זה הולך לפנימיות ילדים ונוער.

אברהם הירשזון: מי בעד?

אברהם הירשזון: מי נגד?

אברהם הירשזון: תודה.

משה גפני: עברו פה מאות-מיליארדים, כולם הצביעו בעד.

משה גפני: רק בישיבות, 15 מיליון, הצביעו שני אנשי שינוי נגד.

משה גפני: פנייה 022-19

אברהם הירשזון: הוא איננו?

אברהם הירשזון: אז לא דנים בזה היום.

אברהם הירשזון: תודה רבה, חג שמח, הישיבה נעולה.